# **KLAIPĖDOS UNIVERSITETAS**

BALTIJOS REGIONO ISTORIJOS IR ARCHEOLOGIJOS INSTITUTAS

Studento vardas pavardė, kursas, studijų programos studentas

Praktikos atlikimo vieta (objekto pavadinimas su unikaliu kodu, tikslus adresas), tyrimų pobūdis, praktikos atlikimo laikas

Praktikos ataskaita

Praktikos vadovas:

Vieta, metai

TURINYS

ĮVADAS

ANKSČIAU ATLIKTI ARCHEOLOGINIAI TYRIMAI IR/AR ISTORINIAI DUOMENYS

DĖSTYMAS

IŠVADOS

PLANAS/BRĖŽINYS

FOTOFIKSACIJOS SĄRAŠAS

FOTOFIKSACIJA

**ĮVADAS**

Nurodoma kada, kokiame objekte atlikta praktika, kas vadovauja, koks tyrimų tikslas. Koks plotas tiriamas, chronologija, dalyviai, kokia lauko technika naudojama. Nurodoma fotofiksacijos, brėžinių, piešinių (jeigu daryti) autorius/iai,

**ANKSČIAU ATLIKTI ARCHEOLOGINIAI TYRIMAI IR/AR ISTORINIAI DUOMENYS**

Nurodoma, kas ir kada šį archeologinio paveldo objektą tyrė anksčiau, šių tyrimų rezultatai, kur saugomi ankstesnių archeologinių tyrimų radiniai, pateikiamos nuorodos į archyvuose ir bibliotekose saugomas ataskaitas (nurodant rekvizitus) ir pagrindines publikacijas.

Jeigu tęstiniai to paties archeologinio paveldo objekto tyrimai vykdomi antrus ir daugiau metų, apžvelgiant ankstesnius archeologinius tyrimus pakanka nurodyti jų ataskaitas ir pagrindines publikacijas. Apie archeologinių tyrimų objektą esant istoriniams, ikonografiniams, kartografiniams duomenims, žodinei tradicijai, nurodomi reikšmingiausi šaltiniai, susiję su tyrimų vieta, pateikiama jų apžvalga.

Senųjų miestų vietų, vietovių teritorijose vykdytų archeologinių tyrimų ataskaitose anksčiau atliktų archeologinių tyrimų apžvalgoje pateikiami ankstesnių archeologinių tyrimų duomenys tik tirtame sklype (posesijoje) (kas, kada tyrė, kur saugomos ataskaitos, kokios pagrindinės publikacijos, kokie ankstesnių tyrimų rezultatai), o jeigu jų nėra, besiribojančiuose sklypuose, kvartale arba artimiausi tirtai vietai (reikšmingumo mažėjimo tvarka).

**DĖSTYMAS**

Nurodomas tiriamas plotas, jo vieta objekte (pvz.: tiriama perkasa ŠV dalyje, greta pylimo; tirtas šurfas ties pietiniu kontraforsu ir pan.). Skirstymas kvadratais, paviršiaus aukščiai.

Tyrimus aprašyti pagal šurfų ar perkasų eilės tvarką, gylius ir horizontus. Aprašoma kaip buvo tiriama (mentelėmis, kastuvais, ar naudota sijoklė ir pan.). Jeigu buvo tiriama aprašyti mūrus, medinius pastatus, tvoras, pylimus ar kitas struktūras (pvz.: įgilintus įvairios paskirties objektus). Kokias metodais jie tirti, pateikti jų fotofiksaciją su nurodyta autoryste.

Jeigu yra poreikis galima aprašyti kiekvienos praktikos dieną atskirai arba bendrai visą tyrimų eigą, neišskiriant praktikos dienų.

Aprašyti kokie specialieji tyrimai buvo atliekami (archeobotanikos mėginių ėmimas, fosforo, parazitų, dendrochronologinių ir kt.), aprašyti jų tyrimų metodikas lauko sąlygomis, kokias problemas ar iškilusius klausimus jų rezultatai padės išspręsti.

Trumpai aprašyti kokie radiniai buvo aptikti (keramika, akmeniniai dirbiniai, statybinė keramika, gintariniai, metaliniai dirbiniai), jų chronologija, paskirtis. Įdėti kelias fotografijas su radiniais.

**PLANAS/BRĖŽINYS**

Įdėti studento sukurtą situacijos planą arba brėžinį, kuris buvo braižytas lauko tyrimų metu, o vėliau perbraižytas kompiuterinėmis programomis (ArcGis Pro, CorelDRAW, Autocad ar pan.)

FOTOFIKSACIJOS SĄRAŠAS

Pateikiamas fotofiksacijos sąrašas pagal tyrimų eigą (vietos fotofiksacija prieš tyrimus, tyrimų eigos fiksacija, radiniai *in situ* (jeigu buvo fiksuoti), vietos fotofiksacija po tyrimų). Prie fotofiksacijos nurodoma iš kurios pusės fotografuojama, fotofiksacijoje turi matytis mastelis (liniuotės)

Pavyzdys:

1 pav. Perkasa 1 atidengus archeologinį kultūrinį sluoksnį. Fotografuota iš V (nuotr. Jono Jonelaičio).

2 pav. Šurfe 2 aptikta medinė struktūra kv. 1B, 100 cm gylyje nuo žemės paviršiaus. Fotografuota iš P (nuotr. Petro Petraičio).

**FOTOFIKSACIJA**

**1 pav.**

**2 pav.**